1.描写梅兰竹菊四君子的诗句

描写梅兰竹菊四君子的诗句如下:菊花1. 唐•杜甫《云安九日》:寒花开已尽,菊蕊独盈枝。
旧摘人频异,轻香酒暂随。2. 唐•白居易《咏菊》:一夜新霜著瓦轻,芭蕉新折败荷倾。
耐寒唯有东篱菊,金粟初开晓更清。3. 唐•元稹《菊花》秋丛绕舍似陶家,遍绕篱边日渐斜。
不是花中偏爱菊,此花开尽更无花。4. 唐•吴履垒《菊花》粲粲黄金裙,亭亭白玉肤。
极知时好异,似与岁寒俱。 堕地良不忍,抱技宁自枯。
5. 唐•李商隐《菊花》暗暗淡淡紫,融融冶冶黄。 陶令篱边色,罗含宅里香。
几时禁重露,实是怯残阳。 愿泛金鹦鹉,升君白玉堂。
兰花1. 释无可《咏兰》兰色结春光,氛氲掩众芳。 过门阶露叶,寻泽径连香。
畹静风吹乱,亭秋雨引长。 灵均曾采撷,纫佩挂荷裳。
2. 李德裕《花药栏》蕙草春已碧,兰花秋更红。 四时发英艳,三径满芳丛。
秀色濯清露,鲜辉摇惠风。 王孙未知返,幽赏竟谁同。
3. 唐彦谦《兰》清风摇翠环,凉露滴苍玉。 美人胡不纫,幽香蔼空谷。
谢庭漫芳草,楚畹多绿莎。 于焉忽相见,岁晏将如何?4. 张友正《春草凝露》苍苍芳草色,含露对青春。
已赖阳和长,仍渐润泽频。日临残未滴,风度欲成津。
蕙叶垂偏重,兰丛洗转新。将行愁浥迳,欲采畏濡身。
独爱池塘畔,清华远袭人。5. 崔涂《幽兰》幽植众能知,贞芳只暗持。
自无君子佩,未是国香衰。白露沾长早,青春每到迟。
不知当路草,芳馥欲何为。竹1. 《秋日白沙馆对竹 》(唐.许浑) 萧萧凌雪霜,浓翠异三湘。
疏影月移壁,寒声风满堂。卷帘秋更早,高枕夜偏长。
忽忆秦溪路,万竿今正凉。2. 《初食笋呈座中》 (唐.李商隐) 嫩箨香苞初出林,於陵论价重如金。
皇都陆海应无数,忍剪凌云一寸金。3. 《咏竹》 (唐.郑谷) 宜烟宜雨又宜风,拂水藏村复间松。
移得萧骚从远寺,洗来疏净见前峰。侵阶藓拆春芽迸,绕径莎微夏荫浓。
诬赖杏花多意绪,数枝穿翠好相容。4. 《新竹》 (宋.杨万里) 东风弄巧补残山,一夜吹添玉数竿。
半脱锦衣犹半著,箨龙未信怯春寒。 5. 《咏东湖新竹 》(宋.陆游) 插棘编篱谨护持,养成寒碧映沦漪。
清风掠地秋先到,赤日行天午不知。解箨时闻声簌簌,放梢初见叶离离。
官闲我欲频来此,枕簟仍教到处随。梅花1. 《梅花》(王安石) 墙角数枝梅,凌寒独自开。
遥知不是雪,为有暗香来。2. 《山园小梅》(林逋) 众芳摇落独暄妍,占尽风情向小园。
疏影横斜水清浅,暗香浮动月黄昏。霜禽欲下先偷眼,粉蝶如知合断魂。
幸有微吟可相狎,不须檀板共金尊。3. 《落花》(宋祁) 坠素翻红各自伤,青楼烟雨忍相忘。
将飞更作回风舞,已落犹成半面妆。沧海客归珠有泪,章台人去骨遗香。
可能无意传双蝶,尽付芳心与蜜房。4. 《瓶梅》(张道洽) 寒水一瓶春数枝,清香不减小溪时。
横斜竹底无人见,莫与微云淡月知。5. 《红梅》苏东坡 年年芳信负红梅, 江畔垂垂又欲开。
珍重多情关伊令, 直和根拨送春来。